S-2782/2021

Mál þetta, sem dómtekið var 23. júní sl., en endurupptekið og dómtekið að nýju í dag, er höfðað með ákæru, útgefinni af lögreglustjóranum á höfuðborgarsvæðinu 18. maí 2021, á hendur S-kk-þgf E-kk-þgf, kt.

[...]

,

[...]

,

[...]

, fyrir eftirtalin fíkniefna-og umferðarlagabrot með því að hafa:

1. Miðvikudaginn 17. júní 2020, ekið bifreiðinni

[...] sviptur ökurétti um Faxafen í Reykjavík, við verslunina Örninn, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fimmtudaginn 1. október 2020, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 5,0 ng/ml, klónazepam 6,3 ng/ml, amfetamín 105 ng/ml, kókaín 90 ng/ml, MDMA 455 ng/ml og metamfetamín 40 ng/ml) um Baugshlíð í Mosfellsbæ, við Lágafellsskóla, þar sem lögregla stöðvaði aksturinn og haft í vörslum sínum 1,44 gaf maríhúana og 0,74 gaf kókaíni, sem lögregla fann við öryggisleit á ákærða.

Telst brot þetta varða við 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana-og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Miðvikudaginn 23. desember 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 1,8 ng/ml og tramadól 115/ml) um Gullinbrú í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Miðvikudaginn 27. janúar 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 220 ng/ml) um Kirkjubraut á Akranesi, við hús nr. [...] þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 1,44 gaf maríhúana og 0,74 gaf kókaíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Verjandi ákærða krefst vægustu refsingar sem lög leyfa og hæfilegrar þóknunar sér til handa. Þess er einnig krafist að þeim sakarkostnaði sem ákærða verði gert að greiða verði haldið í lágmarki.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 23. júní 2021, hefur ákærði áður gerst sekur um sambærileg brot og hann er nú sakfelldur fyrir. Ákærði gekk stundir lögreglustjórasátt 4. júní 2009 fyrir akstur undir áhrifum ávana-og fíkniefna og án þess að hafa ökuskírteini meðferðis. Ákærði var einnig sviptur ökurétti í þrjá mánuði frá þeim degi að telja. Með viðurlagaákvörðun 2. desember 2009 gekkst ákærði undir greiðslu sektar og var sviptur ökurétti í fjögur ár frá þeim degi að telja fyrir að hafa ekið sviptur ökuréttindum og undir áhrifum ávana- og fíkniefna. Ákærði var með dómi 14. nóvember 2011 dæmdur í þriggja mánaða fangelsi, skilorðsbundið til þriggjaára, fyrir fíkniefnalagabrot og skjalafals. Með dómi 7. desember 2012 var ákærði dæmdur í fjögurra mánaða fangelsi fyrir akstur sviptur ökurétti og akstur undir áhrifum áfengis, en með dóminum var framangreindur skilorðsdómur frá 14. nóvember 2011 dæmdur upp og ákærða var gerð refsing í einu lagi. Með dómi 29. janúar 2013 var ákærða gerður hegningarauki við fyrrgreindan dóm frá 7. desember 2012 fyrir að hafa ekið sviptur ökuréttindum og undir áhrifum ávana- og fíkniefna, en brot þau voru framin fyrir uppkvaðningu síðastnefnda dómsins. Með dómi 6. desember 2013 var ákærði dæmdur í þriggja mánaða fangelsi, skilorðsbundið í þrjú ár, fyrir fíkniefnalagabrot. Með dómi 2. október 2014 var ákærði dæmdur í sex mánaða fangelsi, þar af voru þrír mánuðir skilorðsbundnir til þriggja ára, fyrir fíkniefnalagabrot og akstur sviptur ökurétti. Með dóminum var þriggja mánaða skilorðsbundin fangelsisrefsing sem ákærði hlaut með dómi 6. desember 2013 dæmd upp og ákærða gerð refsing í einu lagi. Með dómi 20. desember 2016 var ákærði dæmdur í sjö mánaða fangelsi fyrir að hafa ekið bifreið sviptur ökuréttindum. Með dóminum var áðurnefndur skilorðsdómur frá 2. október 2014 dæmdur upp auk 67 daga eftirstöðvar reynslulausnar og ákærða gerð refsing í einu lagi. Þá var ákærði dæmdur í fimm mánaða fangelsi með dómi 2. apríl 2019, meðal annars fyrir að hafa ekið bifreið sviptur ökurétti og undir áhrifum ávana- og fíkniefna. Með dómi 5. desember það sama ár var ákærða gerður hegningarauki við dóminn frá 2. apríl 2019 og hann dæmdur í 60 daga fangelsi fyrir að hafa ekið bifreið sviptur ökurétti og undir áhrifum ávana- og fíkniefna. Nú síðast með dómi 26. október 2020 var ákærði dæmdur í 9 mánaða fangelsi fyrir akstur sviptur ökurétti og akstur undir áhrifum ávana- og fíkniefna.

Þar sem brot ákærða samkvæmt ákæruliðum nr. 1. og 2. voru framin fyrir uppsögu framangreinds dóms frá 26. október sl. verður honum gerður hegningarauki vegna þeirra nú, sbr. 78. gr. almennra hegningarlaga. Sakaferill ákærða hefur að öðru leyti ekki áhrif við ákvörðun refsingar nú.

Í máli verjanda ákærða kom fram ákærði hafi átt við áfengis- og vímuefnavandamál að stríða en hann hafi nú leitað sér aðstoðar við þeim vanda og sótt bæði meðferð á vogi og sinnt áframhaldandi eftirmeðferð. Engin gögn hafa þó verið lögð fram því til stuðnings. Einnig kom fram að ákærði eigi sjálfur tvö börn, það yngra sé eins árs gamalt, og þrjú stjúpbörn. [...]. Hár sakarkostnaður myndi reynast ákærða þungbær og því sé farið fram á að sakarkostnaði verði haldið í lágmarki, sér í lagi þar sem ákærði hafi gengist við því hjá lögreglu að hafa ekið undir áhrifum og því hafi ekki verið þörf á rannsókn á blóðsýnum úr ákærða.

Við ákvörðun refsingar í máli þessu verður miðað við að með brotum samkvæmt ákæruliðum nr. 3 og 4 hafi ákærði í sjöunda sinn unnið sér til refsingar fyrir akstur sviptur ökurétti og í sjötta sinn fyrir akstur undir áhrifum ávana- og fíkniefna, allt innan ítrekunartíma í skilningi 71. gr. almennra hegningarlaga nr. 19/1940. Litið verður til greiðrar játningar ákærða fyrir dómi og horfir það til refsimildunar sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 17 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða. Einnig eru gerð upptæk til ríkissjóðs 1,44 gaf maríhúana og 0,74 gaf kókaíni, sem lögregla lagði hald á við rannsókn málsins og vísast þar um til lagaákvæða í ákæru.

Samkvæmt framlögðu heildaryfirliti um sakarkostnað vegna lögreglurannsóknar nemur sakarkostnaður 498.800 krónum vegna brota samkvæmt ákæruliðum nr. 2, 3 og 4. Samkvæmt framlögðum gögnum er kostnaðurinn til kominn vegna rannsóknar Rannsóknarstofu í lyfja- og eiturefnafræði á blóðsýnum úr ákærða og liggja matsgerðir rannsóknarstofunnar fyrir í málinu ásamt reikningum vegna þeirrar vinnu. Að mati dómsins voru þær rannsóknir nauðsynlegur þáttur í undirbúningi ákvörðunar um saksókn á hendur ákærða, svo og að leiða hið rétta og sanna í ljós, sbr. 53., sbr. 86. gr. laga nr. 88/2008 um meðferð sakamála. Útgjöld vegna framangreindra rannsókna teljast til sakarkostnaðar samkvæmt c-lið 1. mgr. 233. gr. laga nr. 88/2008. Í samræmi við úrslit málsins verður ákærða gert að greiða allan sakarkostnað málsins, sbr. 1. mgr. 235. gr. laga nr. 88/2008, þar á meðal málsvarnarþóknun skipaðs verjanda síns, Þ-kvk-ef I-kvk-ef J-kvk-ef lögmanns, 117.800 krónur, að meðtöldum virðisaukaskatti, og 498.800 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari fyrir K-kvk-þf E-kvk-þf saksóknarfulltrúa.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf E-kk-nf, sæti fangelsi í 17 mánuði.

Áréttuð er ævilöng svipting ökuréttar ákærða.

Upptæk eru gerð til ríkissjóðs 1,44 gaf maríhúana og 0,74 gaf kókaíni.

Ákærði greiði málsvarnarþóknun skipaðs verjanda síns, Þ-kvk-ef I-kvk-ef J-kvk-ef lögmanns, eða 117.800 krónur og 498.800 krónur í annan sakarkostnað.

A-kvk-nf S-kvk-nf